.

Styret og klubben har i 2018 hatt fokus på kontinuerlig forbedring av den løpende driften med særlig fokus på økonomi. Nærmiljøprosjektet er igangsatt, der en egen prosjektgruppe har fått mandat fra styret til å utarbeide forslag og planer for utvikling av Borganlegget.

Her er noen saker som klubben har arbeidet med i 2018:

* Onsdag 19.04.2018 arrangerte vi vårdugnad på anlegget vårt. Dette er blitt en flott tradisjon og denne gangen var det også godt oppmøte og god innsats. Takk til alle som stilte opp på dette og på dugnader ellers i klubben.
* Kontinuerlig forbedring av hjemmesiden vår. Vi ønsker på denne måten å gjøre nyheter og informasjon tilgjengelig kommunikasjonen mer smidig. Hjemmesiden brukes som et verktøy i denne sammenhengen. Det er stadig økende aktivitet og treff på Borg sin Instagram, Facebook og hjemmeside
* Den årlige Borgdagen ble gjennomført lørdag 25. august 2018. Mange glade borgere deltok på den tradisjonelle fotball-cupen. I tillegg til små leker, hoppeslott, loddtrekning og konkurranser, hadde vi et nytt innslag med besøk fra ponnisenteret som stilte med hester barna kunne ri på. Borgdagen er et positivt arrangement som trekker mye folk fra nærmiljøet, og vi mener dagen er en flott måte å profilere Borg på. I tillegg er den en viktig inntektskilde for idrettslaget vårt.
* Utvikling av Borganlegget «Nærmiljøprosjektet»– (tidligere kalt Grusbaneprosjetet)

	+ Mandat ble utarbeidet og vedtatt i styret i 2018
	+ En egen prosjektgruppe som jobber med Nærmiljøprosjektet er etablert.
	+ Prosjektgruppen rapporterer til styret
	+ Prosjektgruppens innstilling til prosjektplan ble fremlagt for styret og enstemmig vedtatt. Den endelige beslutningen skjer ved avstemning i Årsmøtet.
* Planlagt utbedring av kjøkkenet på klubbhuset. Eget prosjekt og budsjett. Det jobbes med innhenting av midler til dette og i løpet av 2018 har vi klart å få til mye! – her kan bl.a. nevnes den fantastiske innsatsen med stort engasjement i juni på Facebook der vi etter antall stemmer (rundt 5500 stemte!) vant penger fra Systemkjøkken via Radio Grenland. Damegruppen (den gamle) på Borg ble avviklet og resterende beløp på kontoen ble donert til Borg, øremerket «Nytt kjøkken».
* I sommer ble gjerdet mellom KG banen og parkeringen revet for å ivareta plassering av snø og samle granulat (miljøhensyn). Banelaget for KG er bedret for brøyting. Vi har byttet leverandør for brøyting og har anskaffet eget brøyteskjær til klubben.
* Utleie av klubbhuset via kalender på vår hjemmeside, egen klubbhusansvarlig administrerer dette. I perioden der kjøkkenet oppgraderes vil utleie muligens måtte begrenses.
* Kiosken ble dessverre utsatt for vannskader. Kisoken ble revet innvendig, bygget opp igjen og åpnet i mai til stor glede for spillere og besøkende.
* I samarbeid med Menstad Bydelshus tok vi på oss å arrangere familiedag på Bydelshuset i november der aktiviteter ble demonstrert og barna kunne komme og prøve ut litt samt å hilse på oss fra IF Borg
* Den «nye» damegruppen i Borg – ordner, arrangerer og koordinerer diverse aktiviteter i Borg, bl.a juletrefest og drift av kiosken. Etter noen års opphold ble det igjen arrangert juletrefest på klubbhuset i januar til stor glede for små og store. Det ble gang og sang rundt juletreet og julenissen kom!
* Trærne mellom Borg hovedbane og Buer skole er felt
* Etter noen års opphold ble det igjen arrangert etterlengtet foreldrefest på klubbhuset i september, noe som ble veldig vellykket.
* Vi har anskaffet hjertestarter som er plassert lett tilgjengelig nede i gangen på klubbhuset. Dette fikk vi til med støtte av Oldermann i Borg.
* Vel gjennomført dugnad «Meierislaget» i juni - tusen takk til alle som har stilt opp her, dette er en viktig inntektskilde til klubben.
* Det var stor oppslutning i Borgertoget fra IF Borg – det er gledelig å se!
* Dessverre har vi hatt en del tilfeller av hærverk og uakseptabel adferd på anlegget vårt som vi har politianmeldt. Blant det som ar skjedd kan nevnes at pleksiglasset i hjemme/borte spillerbodene ved banen ble knust, tribunen vi fikk fra Storm ble veltet og delt i to, tagging på vegger og kjøring med motorkjøretøy på banen. Vi ønsker å forebygge dette og bygge på verdiene rundt faiplay.

Har du spørsmål til arbeidet i klubben? Ta kontakt med oss i styret.